CELEX: 62017CN0438
Language: fi
Date: 2017-07-20 00:00:00
Title: Asia C-438/17: Ennakkoratkaisupyyntö, jonka Bundesverwaltungsgericht (Saksa) on esittänyt 20.7.2017 – Saksan liittotasavalta v. Taus Magamadov

16.10.2017   
            
            
               FI
            
            
               Euroopan unionin virallinen lehti
            
            
               C 347/9
            
         Ennakkoratkaisupyyntö, jonka Bundesverwaltungsgericht (Saksa) on esittänyt 20.7.2017 – Saksan liittotasavalta v. Taus Magamadov
   (Asia C-438/17)
   (2017/C 347/10)
   Oikeudenkäyntikieli: saksa
   
      Ennakkoratkaisua pyytänyt tuomioistuin
   
   Bundesverwaltungsgericht
   
      Pääasian asianosaiset
   
   
      Vastaaja, valituksen vastapuoli ja Revision-menettelyn valittaja: Saksan liittotasavalta
   
      Kantaja, valittaja ja Revision-menettelyn vastapuoli: Taus Magamadov
   
      Ennakkoratkaisukysymykset
   
   
               1)
            
            
               Onko direktiivin 2013/32/EU (1) 52 artiklan ensimmäisen kohdan siirtymäsäännös sellaisen kansallisen säännöksen soveltamisen esteenä, jonka mukaan direktiivin 2013/32/EU 33 artiklan 2 kohdan a alakohdan edeltäjäsäännökseensä verrattuna laajennettua toimivaltaa soveltaen kansainvälistä suojelua koskevalta hakemukselta puuttuvat tutkittavaksi ottamisen edellytykset, jos toinen jäsenvaltio on myöntänyt hakijalle toissijaista suojelua, mikäli kansallista säännöstä on kansallisen siirtymäsäännöksen puuttuessa sovellettava myös ennen 20.7.2015 tehtyihin hakemuksiin? Onko näin joka tapauksessa silloin, kun asetuksen (EU) N:o 604/2013 49 artiklan mukainen turvapaikkahakemus kuuluu vielä täysin asetuksen (EY) N:o 343/2003 soveltamisalaan?
            
         
               2)
            
            
               Sallitaanko direktiivin 2013/32/EU 52 artiklan ensimmäisen kohdan siirtymäsäännöksessä jäsenvaltioiden erityisesti panna täytäntöön direktiivin 2013/32/EU 33 artiklan 2 kohdan a alakohdan laajennettua toimivaltaa takautuvasti sillä seurauksella, että tutkittavaksi ottamisen edellytysten katsotaan puuttuvan myös turvapaikkahakemuksilta, jotka on jätetty ennen direktiivin 2013/32/EU voimaantuloa ja ennen tämän laajennetun toimivallan kansallista täytäntöönpanoa mutta joista ei ollut vielä tehty lainvoimaista päätöstä täytäntöönpanon ajankohtana?
            
         
      (1)  Kansainvälisen suojelun myöntämistä tai poistamista koskevista yhteisistä menettelyistä 26.6.2013 annettu Euroopan parlamentin ja neuvoston 2013/32/EU (EUVL 2013, L 180, s. 60).